CELEX: 52010PC0012
Language: fi
Date: 2010-02-05
Title: Ehdotus: Euroopan parlamentin ja neuvoston asetus Euroopan unionin rahoitustuesta Irlannin kansainväliselle rahastolle (2007–2010)

Tärkeä oikeudellinen huomautus

|

52010PC0012

Ehdotus: Euroopan parlamentin ja neuvoston asetus Euroopan unionin rahoitustuesta Irlannin kansainväliselle rahastolle (2007–2010)  /* KOM/2010/0012 lopull. - COD 2010/0004 */  

	Bryssel 5.2.2010KOM(2010)12 lopullinen2010/0004 (COD)Ehdotus:EUROOPAN PARLAMENTIN JA NEUVOSTON ASETUSEuroopan unionin rahoitustuesta Irlannin kansainväliselle rahastolle (2007–2010)PERUSTELUTEHDOTUKSEN TAUSTA-  Ehdotuksen perustelut ja tavoitteetEuroopan unioni on myöntänyt rahoitustukea Irlannin kansainväliseen rahastoon (IFI) vuodesta 1989. Yhteisön rahoitustuesta Irlannin kansainväliselle rahastolle 24 päivänä tammikuuta 2005 annetun neuvoston asetuksen (EY) N:o 177/2005[1] mukaisesti varainhoitovuosina 2005 ja 2006 yhteisön talousarviosta sidottiin rahastoon kumpanakin vuonna 15 miljoonaa euroa. Asetuksen voimassaolo päättyi 31. joulukuuta 2006, ja se korvattiin yhteisön rahoitustuesta Irlannin kansainväliselle rahastolle (2007–2010) 21. joulukuuta 2006 annetulla neuvoston asetuksella (EY) N:o 1968/2006.[2] Asetus annettiin edellisten asetusten tavoin Euroopan yhteisön perustamissopimuksen 308 artiklan nojalla.Euroopan parlamentti katsoi, että asetuksen oikeusperustana olisi pitänyt käyttää Euroopan yhteisön perustamissopimuksen 159 artiklan kolmatta kohtaa (nyt Euroopan unionin toiminnasta tehdyn sopimuksen 175 artikla), ja pani vireille asiaa koskevan kumoamiskanteen yhteisöjen tuomioistuimessa.[3] Tuomioistuin antoi asiassa 3. syyskuuta 2009 tuomion, jonka mukaan oikeusperustana olisi käytettävä sekä 159 artiklan kolmatta kohtaa että 308 artiklaa. Tuomioistuin on sen vuoksi kumonnut neuvoston asetuksen (EY) N:o 1968/2006 ja pyytänyt toimielimiä antamaan korvaavan asetuksen, jossa käytetään kumpaakin oikeusperustaa.Tuomioistuimen tuomion mukaisesti Euroopan komissio esittää uuden asetusehdotuksen.Kumottuun asetukseen verrattuna uuden asetusehdotuksen johdanto-osassa otetaan huomioon kaksijakoinen oikeusperusta. Artiklat pysyvät muutoin muuttumattomina, mutta 12 artiklassa säädetään 6 artiklan takautuvasta soveltamisesta, sillä kumotussa asetuksessa kyseisessä artiklassa säädettiin rahaston toiminnan päättämistä koskevasta strategiasta, joka oli toimitettava komissiolle kesäkuun 2008 loppuun mennessä. Kyseinen strategia on toimitettu komissiolle, joka on sen hyväksynyt.-  Yleinen taustaIrlannin kansainvälinen rahasto IFI perustettiin vuonna 1986 Ison-Britannian ja Irlannin välillä 15. marraskuuta 1985 tehdyn sopimuksen 10 artiklan a kohdan täytäntöönpanoa varten. Kyseisen kohdan mukaan molemmat hallitukset tekevät yhteistyötä edistääkseen taloudellista ja sosiaalista kehitystä Irlannin molemmissa osissa niillä alueilla, jotka ovat eniten kärsineet viime vuosien epävakaiden olojen seurauksista, sekä harkitsevat mahdollisuutta kansainvälisen tuen takaamiseksi tälle työlle.Rahaston tavoitteena on taloudellisen ja sosiaalisen kehityksen edistäminen sekä kansallismielisten ja unionistien välisten yhteyksien, vuoropuhelun ja sovinnon rohkaiseminen kaikkialla Irlannissa.[4]Yhdysvaltojen ja muiden maiden alkuun antaman rahoitustuen jälkeen Euroopan unioni, joka pitää rahaston tavoitteita omien tavoitteidensa mukaisina, päätti antaa käytännön tukea aloitteelle. Se alkoi myöntää varoja rahastoon vuonna 1989. EU:n rahoitus oli noin 58 prosenttia rahastolle vuonna 2008 osoitetuista varoista ja 40 prosenttia kaikista tähän mennessä myönnetyistä varoista. Komissiota on vuoden 1989 alusta edustanut tarkkailija kaikissa rahaston hallintoneuvoston kokouksissa.Poliittinen tilanne alueella on muuttunut vuosien kuluessa. Keskeiset puolisotilaalliset ryhmät ilmoittivat vuonna 1994 aselevoista, ja huhtikuussa 1998 tehdyssä Belfastin ns. pitkänperjantain sopimuksessa sovittiin rauhanprosessin poliittisesta ratkaisusta, johon kuului vallan siirtäminen vuoden 1999 lopussa perustetuille Pohjois-Irlannin edustajakokoukselle ja täytäntöönpanokomitealle. Turvallisuuteen liittyviä välikohtauksia, joihin liittyy uskonnollisten ryhmien liikehdintää, esiintyy kuitenkin vielä paljon, ja psykologinen ja fyysinen juopa kahden pääyhteisön välillä on suurentumassa. Vaikka viime vuosikymmenen aikana on saavutettu huomattavaa edistymistä, se että toimivallan siirto on keskeytetty neljä kertaa, on osoitus alueen rauhanprosessia koskevista uhkista ja epävarmuudesta.Rauhaa ja sovintoa ruohonjuuritasolla edistävä taloudellinen ja sosiaalinen kehitys onkin tätä taustaa vasten pitkän aikavälin prosessi.IFI on tunnustanut, ettei kansainvälistä tukea voida pitää nykytasolla loputtomiin, ja sen vuoksi se on päättänyt keskeyttää rahoituksen pyytämisen lahjoittajilta vuoden 2010 jälkeen. Vuonna 2005 rahasto tarkisti rakenteitaan ja prioriteettejaan määritelläkseen tehtävänsä uusien realiteettien perusteella uudelleen. Se laati strategisen suunnitelman, joka on ohjannut rahaston toimintaa sen viimeisessä vaiheessa. Strategialle on annettu nimeksi ”Sharing this Space”, ja sillä linjataan toimintaa kaudella 2006–2010. Päätösvaiheen aikana rahasto kiinnittää päähuomion eniten tarpeessa oleviin alueisiin ja pyrkii varmistamaan työnsä kestävyyden pitkällä aikavälillä.-  Voimassa olevat aiemmat säännöksetEi sovelleta.-  Johdonmukaisuus suhteessa muuhun politiikkaanTähän tavoitteeseen pääsyä edistävänä välineenä rahasto täydentää toimia, joita toteutetaan Pohjois-Irlannin ja Irlannin rajakreivikuntien rauhaa ja sovintoa koskevissa EU:n ohjelmissa (Peace I vuosina 1995–1999, Peace II vuosina 2000–2006 ja Peace III vuosina 2007–2013).KUULEMISET JA VAIKUTUSTEN ARVIOINTI-  KuulemisetEi sovelleta.-  Asiantuntijatiedon käyttöKumottu asetus oli valmisteltu neuvoston asetuksen (EY) N:o 177/2005[5] mukaisesti käyttäen perustana ehdotuksen liitteenä ollutta, budjettivallan käyttäjälle toimitettua kertomusta,[6] jossa käsiteltiin rahaston toimintaa. Kertomuksessa arvioidaan Irlannin kansainvälisen rahaston toimia ja analysoidaan komission asiantuntemusta hyväksi käyttäen tietoja, jotka on kerätty seuraavista lähteistä:-  rahaston toimien jatkuva seuranta-  hankevierailut ja -tarkastukset (komissio saanut tiedot rahaston hallintoneuvoston kokouksissa)-  rahaston ja hankkeiden hallinnointi-  rahaston tuottamat raportit ja tutkimukset.Kertomuksessa tuotiin esiin rahaston erittäin arvokkaat ja positiiviset toimet, joilla se on tukenut rauhan ja sovinnon aikaansaamista alueella ja siten täyttänyt tavoitteensa. Raportissa pääteltiin seuraavaa:Raportissa esitettyjen huomioiden perusteella rahoitusta olisi komission mielestä jatkettava vuoden 2006 jälkeen, ja tämä olisi otettava huomioon joko uudessa neuvoston asetuksessa yhteisön rahoitustuesta Irlannin kansainväliselle rahastolle tai muissa soveltuvissa komission ja rahaston välisissä yhteistyömuodoissa.-  Vaikutusten arviointiKoska kyse on korvaavasta asetuksesta, jossa otetaan huomioon tuomioistuimen päätös oikeusperustan valinnasta, ja koska asetuksen artikloja ei ole muutettu, vaikutusten arvioinnin tekemistä ei pidetty oikeasuhteisena.EHDOTUKSEEN LIITTYVÄT OIKEUDELLISET NÄKÖKOHDAT-  OikeusperustaEuroopan unionin toiminnasta tehdyn sopimuksen 175 artikla ja 352 artiklan 1 kohta.-  Sääntelytavan valintaEhdotettu sääntelytapa on asetus, jolla korvataan kumottu asetus tuomioistuimen antaman tuomion mukaisesti.TALOUSARVIOVAIKUTUKSETEhdotuksen mukaan EU myöntää IFI:lle vuosittain 15 miljoonaa euroa neljänä vuotena eli vuodesta 2007 vuoteen 2010. Ehdotettu uusi kausi päättyy siten vuonna 2010, jolloin myös rahasto viimeistä kertaa pyytää rahoitusta lahjoittajilta.2010/0004 (COD)Ehdotus:EUROOPAN PARLAMENTIN JA NEUVOSTON ASETUSEuroopan unionin rahoitustuesta Irlannin kansainväliselle rahastolle (2007–2010)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 175 artiklan ja 352 artiklan 1 kohdan,ottavat huomioon Euroopan komission ehdotuksen,[7]ottavat huomioon alueiden komitean lausunnon,[8]ottavat huomioon Euroopan talous- ja sosiaalikomitean lausunnon,[9]sen jälkeen, kun ehdotus on toimitettu kansallisille parlamenteille,noudattavat perussopimuksen 294 artiklassa ja 352 artiklan 1 kohdassa määrättyjä menettelyjäsekä katsovat seuraavaa:(1) Irlannin kansainvälinen rahasto, jäljempänä ’rahasto’, perustettiin vuonna 1986 syyskuun 18 päivänä 1986 tehdyllä Irlannin sekä Ison-Britannian ja Pohjois-Irlannin yhdistyneen kuningaskunnan hallitusten välisellä sopimuksella Irlannin kansainvälisestä rahastosta, jäljempänä ’sopimus’, taloudellisen ja sosiaalisen kehityksen edistämiseksi sekä kansallismielisten ja unionistien yhteyksien, vuoropuhelun ja sovinnon lisäämiseksi kaikkialla Irlannissa. Tavoitteena oli panna täytäntöön eräs Ison-Britannian ja Irlannin välillä 15 päivänä marraskuuta 1985 tehdyssä sopimuksessa asetetuista tavoitteista.(2) Unioni, joka toteaa rahaston tavoitteiden vastaavan unionin omia tavoitteita, on myöntänyt varoja rahastoon vuodesta 1989. Yhteisön rahoitustuesta Irlannin kansainväliselle rahastolle 24 päivänä tammikuuta 2005 annetun neuvoston asetuksen (EY) N:o 177/2005[10] mukaisesti varainhoitovuosina 2005 ja 2006 yhteisön talousarviosta sidottiin rahastoon kumpanakin vuonna 15 miljoonaa euroa. Mainitun asetuksen voimassaolo päättyi 31 päivänä joulukuuta 2006.(3) Neuvoston asetuksen (EY) N:o 177/2005 5 artiklan mukaisesti tehdyistä arvioinneista käy ilmi, että rahaston toimien tukemista on jatkettava, samalla kun pyritään edelleen parantamaan tavoitteiden yhteisvaikutusta sekä yhteensovittamista rakennerahastojen tukitoimien ja etenkin rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999[11] mukaisesti käynnistetyn Pohjois-Irlannin ja Irlannin rajakreivikuntien rauhaan ja sovintoon tähtäävän erityisohjelman, jäljempänä ’Peace-ohjelma’, kanssa.(4) Rauhanprosessi Pohjois-Irlannissa edellyttää unionin tuen jatkumista 31 päivän joulukuuta 2006 jälkeen. Tunnustuksena rauhanprosessia tukeville pyrkimyksille Peace-ohjelmalle on myönnetty lisätukea rakennerahastoista vuosiksi 2007–2013 Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta annetun neuvoston asetuksen (EY) N:o 1083/2006[12] liitteessä II olevan 22 kohdan nojalla.(5) Eurooppa-neuvosto pyysi Brysselissä 15 ja 16 päivänä joulukuuta 2005 pitämässään kokouksessa komissiota toteuttamaan tarvittavat toimenpiteet EU:n jatkuvan tuen antamiseksi rahastolle sen aloittaessa toimintansa viimeisen, ratkaisevan tärkeän vaiheen, joka päättyy vuonna 2010.(6) Tämän asetuksen pääasiallisena tarkoituksena on tukea rauhaa ja sovintoa toimin, jotka ovat monipuolisempia kuin rakennerahaston mukaiset toimet ja jotka ylittävät taloudellista ja sosiaalista yhteenkuuluvuutta koskevan unionin politiikan soveltamisalan.(7) Unionin rahoitustuki rahastolle olisi toteutettava rahoitusosuuksina vuosina 2007, 2008, 2009 ja 2010, jolloin tuki päättyy samaan aikaan kuin rahaston toiminta.(8) Unionin rahoitustukea jaettaessa rahastossa olisi asetettava etusijalle eri alueiden rajat ylittävät ja yhteiskuntaryhmien väliset hankkeet, jotka täydentävät Peace-ohjelmasta kaudella 2007–2010 rahoitettavia toimia.(9) Sopimuksen mukaisesti kaikki rahastoa rahoittavat osallistuvat tarkkailijoina Irlannin kansainvälisen rahaston hallintoneuvoston kokouksiin.(10) On oleellista varmistaa, että rahastosta rahoitettavat toimet ja rakennerahastoista rahoitettavat, perussopimuksen 175 artiklassa määrätyt toimet ja etenkin Peace-ohjelma sovitetaan asianmukaisesti yhteen.(11) Tähän asetukseen sisältyy talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[13] 38 kohdan mukainen rahoitusohje koko ohjelman keston ajaksi, tämän kuitenkaan vaikuttamatta perustamissopimuksen mukaiseen budjettivallan käyttäjän toimivaltaan.(12) Unionin rahoitustuen rahastolle olisi nykyarvona ilmaistuna oltava 15 miljoonaa euroa vuosina 2007, 2008, 2009 ja 2010.(13) Rahaston toiminnan viimeistä vaihetta (2006–2010) varten käynnistetty strategia, jolle on annettu nimeksi ”Sharing this Space”, keskittyy neljään keskeiseen alaan, jotka ovat perustan rakentaminen sovinnolle kaikkein syrjäytyneimmissä yhteiskuntaryhmissä, siltojen rakentaminen eri yhteiskuntaryhmien välisiä yhteyksiä varten, pyrkiminen kohti yhdentynyttä yhteiskuntaa ja perinnön jättäminen jälkipolville. Tästä seuraa, että rahaston ja tämän asetuksen perimmäisenä tavoitteena on yhteiskuntaryhmien välisen sovinnon edistäminen.(14) Unionin tuella vahvistetaan edelleen jäsenvaltioiden ja niiden kansojen keskinäistä yhteisvastuullisuutta.(15) Rahaston tukea voidaan pitää tehokkaana vain siinä tapauksessa, että se johtaa kestävään taloudelliseen kehitykseen ja sosiaalisiin parannuksiin eikä sitä käytetä muun julkisen tai yksityisen rahoituksen korvikkeena.(16) Yhteisön rahoitustuesta Irlannin kansainväliselle rahastolle (2007–2010) 21 päivänä joulukuuta 2006 annetussa neuvoston asetuksessa (EY) N:o 1968/2006[14] vahvistettiin rahoitusohje yhteisön rahoitusosuuden maksamiseksi rahastolle kaudella 2007–2010.(17) Euroopan yhteisöjen tuomioistuin antoi asiassa C-166/07 ( Euroopan parlamentti v. neuvosto ja komissio ) 3 päivänä syyskuuta 2009 tuomion,[15] jolla kumottiin asetus (EY) N:o 1968/2006, koska se perustui ainoastaan Euroopan yhteisön perustamissopimuksen 308 artiklaan, kun taas tuomion mukaan asianmukaisen oikeusperustan muodostavat sekä Euroopan yhteisön perustamissopimuksen 159 artiklan kolmas kohta että saman sopimuksen 308 artikla. Tuomioistuimen ratkaisun mukaan asetuksen (EY) N:o 1968/2006 vaikutukset kuitenkin pysytetään siihen asti, kun asianmukaisen oikeusperustan nojalla kohtuullisessa ajassa annettu uusi asetus tulee voimaan, eikä asetuksen N:o 1968/2006 kumoaminen vaikuta sen perusteella suoritettujen maksujen eikä tehtyjen maksusitoumusten pätevyyteen,OVAT HYVÄKSYNEET TÄMÄN ASETUKSEN:1 artiklaRahoitusohjeen määrä rahoitusosuuden maksamiseksi Irlannin kansainväliselle rahastolle, jäljempänä ’rahasto’, kaudella 2007–2010 on 60 miljoonaa euroa.Budjettivallan käyttäjä hyväksyy vuotuiset määrärahat rahoituskehyksen rajoissa.2 artiklaRahaston on käytettävä saamansa rahoitustuki Irlannin kansainvälisestä rahastosta 18 päivänä syyskuuta 1986 tehdyn Irlannin sekä Ison-Britannian ja Pohjois-Irlannin yhdistyneen kuningaskunnan hallitusten välisen sopimuksen, jäljempänä ’sopimus’, mukaisesti.Rahoitustukea jakaessaan rahaston on asetettava etusijalle alueiden rajat ylittävät ja yhteiskuntaryhmien väliset hankkeet siten, että täydennetään rakennerahastoista rahoitettavia toimia ja etenkin niitä, joita rahoitetaan Pohjois-Irlannin ja Irlannin rajakreivikuntien rauhaan ja sovintoon tähtäävästä erityisohjelmasta, jäljempänä ’Peace-ohjelmasta’.Rahoitustukea on käytettävä niin, että sillä saadaan aikaan kestävää taloudellista kehitystä ja sosiaalisia parannuksia kyseisillä alueilla. Sitä ei saa käyttää muun julkisen tai yksityisen rahoituksen korvikkeena.3 artiklaKomissio edustaa unionia tarkkailijana rahaston hallintoneuvoston, jäljempänä ’hallintoneuvosto’, kokouksissa.Rahaston edustaja osallistuu tarkkailijana Peace-ohjelman seurantakomitean ja tarpeen mukaan muita rakennerahastotoimia koskeviin kokouksiin.4 artiklaKomissio päättää yhteistyössä rahaston hallintoneuvoston kanssa sopivista menettelyistä, joiden avulla voidaan kaikilla tasoilla edistää rahaston sekä kyseisten rakennerahastojen tukitoimia ja etenkin Peace-ohjelmaa hallinnoivien viranomaisten ja toimeenpanevien elinten yhteensovittamista.5 artiklaKomissio päättää yhteistyössä rahaston hallintoneuvoston kanssa sopivista julkistamis- ja tiedotustavoista, joilla unionin rahoitustuki rahastosta rahoitetuille hankkeille tehdään tunnetuksi.6 artiklaRahasto toimittaa komissiolle viimeistään 30 päivänä kesäkuuta 2008 rahaston toiminnan päättämistä koskevan strategian, johon kuuluua) toimintasuunnitelma, johon sisältyvät suunnitellut maksut ja rahaston toiminnan lopettamispäiväb) maksusitoumusten vapautusmenettelyc) rahastossa sen päättämishetkellä jäljellä olevien määrien ja saatujen korkojen käsittely.Rahastoon myöhemmin suoritettavien maksujen edellytyksenä on, että komissio hyväksyy päättämistä koskevan strategian. Jos päättämistä koskevaa strategiaa ei toimiteta 30 päivään kesäkuuta 2008 mennessä, rahastolle osoitetut maksut keskeytetään siihen asti, kun strategia toimitetaan.7 artikla1. Komissio vastaa tuen hallinnoinnista.Jollei 2 kohdasta muuta johdu, vuosittainen rahoitustuki maksetaan erissä seuraavasti:a) ensimmäinen 40 prosentin suuruinen ennakko maksetaan, kun komissio on saanut rahaston hallintoneuvoston puheenjohtajan allekirjoittaman sitoumuksen, jonka mukaan rahasto noudattaa rahoitustuen myöntämiseen tämän asetuksen mukaisesti liitettyjä edellytyksiäb) toinen 40 prosentin suuruinen ennakko maksetaan kuusi kuukautta myöhemminc) loput 20 prosenttia maksetaan, kun komissio on saanut ja hyväksynyt rahaston vuosittaisen toimintakertomuksen ja kyseisen vuoden tarkastetun tilinpäätöksen.2. Ennen kunkin maksuerän suorittamista komissio arvioi rahaston rahoitustarpeen kunkin maksun maksuajankohtana rahaston käteistaseen perusteella. Jos arvioinnin perusteella päätellään, ettei rahaston rahoitustarve edellytä maksuerän suorittamista, asianomainen maksu jätetään maksamatta. Komissio arvioi tällaista päätöstä uudelleen rahaston toimittamien uusien tietojen perusteella ja jatkaa maksujen suorittamista heti, kun maksujen katsotaan olevan perusteltuja.8 artiklaRahastosta voidaan maksaa tukea toimille, jotka saavat tai tulevat saamaan tukea rakennerahastosta, ainoastaan jos rakennerahastotuki yhdessä rahaston 40 prosentin rahoitusosuuden kanssa on enintään 75 prosenttia toimen tukikelpoisista kokonaiskustannuksista.9 artiklaKomissiolle on toimitettava loppukertomus kuusi kuukautta ennen 6 artiklan ensimmäisen kohdan a alakohdassa tarkoitetussa rahaston päättämistä koskevassa strategiassa suunniteltua rahaston toiminnan lopettamispäivää tai kuusi kuukautta viimeisestä unionin maksamasta maksusta sen mukaan, kumpi päivä on ensin; kertomuksessa on esitettävä kaikki tarvittavat tiedot, joiden perusteella komissio voi arvioida myönnetyn avun täytäntöönpanoa ja tavoitteiden saavuttamista.10 artiklaViimeisen vuoden rahoitustuki maksetaan 7 artiklan 2 kohdassa tarkoitetun rahoitustarpeita koskevan selvityksen mukaisesti ja edellyttäen, että rahaston toiminnassa noudatetaan 6 artiklassa tarkoitettua strategiaa.11 artiklaKustannukset eivät ole tukikelpoisia 31 päivän joulukuuta 2013 jälkeen.12 artiklaTämä asetus tulee voimaan […] päivänä sen jälkeen, kun se on julkaistu Euroopan unionin virallisessa lehdessä .Asetuksen 6 artiklaa sovelletaan 1 päivästä tammikuuta 2007.Tämän asetuksen voimassaolo päättyy 31 päivänä joulukuuta 2010.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja […] […]  SÄÄDÖKSEEN LIITTYVÄ RAHOITUSSELVITYSToimintalohko: REGIO Toiminto: Muut alueelliset toimet |TOIMENPITEEN NIMI: UNIONIN RAHOITUSTUKI IRLANNIN KANSAINVÄLISELLE RAHASTOLLE (2007–2010) |1. BUDJETTIKOHTA/-KOHDAT13.03.122. NUMEROTIEDOT2.1. Toimenpiteen kokonaismäärärahat (B-osa): 60 miljoonaa euroa maksusitoumusmäärärahoina2.2. Toimenpiteen soveltamisaika: 2007–20102.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)Vuosi [n] 2007 | [n+1] 2008 | [n+2] 2009 | [n+3] 2010 | [n+4] | [n+5 ja myöh. vuosi] | Yht. |Maksusitoumusmäärärahat | 15 | 15 | 15 | 15 | 60 |Maksumäärärahat | 15 | 15 | 15 | 15 | 60 |b) Tekninen ja hallinnollinen apu ja tukimenot (vrt. kohta 6.1.2)Maksusitoumusmäärärahat |Maksumäärärahat |a+b yhteensä |Maksusitoumusmäärärahat | 15 | 15 | 15 | 15 | 60 |Maksumäärärahat | 15 | 15 | 15 | 15 | 60 |c) Henkilöstö- ja muiden hallintomenojen rahoitusvaikutus yhteensä (ks. kohdat 7.2 ja 7.3)Maksusitoumus-määrärahat/maksumäärärahat | 0,042 | 0,042 | 0,042 | 0,042 |a+b+c YHTEENSÄ |Maksusitoumusmäärärahat | 15,042 | 15,042 | 15,042 | 15,042 | 60,168 |Maksumäärärahat | 0,042 | 0,042 | 15,042 | 15,042 | 15 | 15 | 60,168 |2.4. Yhteensopivuus rahoitussuunnitelman ja rahoitusnäkymien kanssaEhdotus on nykyisen rahoitussuunnitelman mukainen.2.5. Vaikutukset tuloihin:Ehdotus ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOTMenolaji | Uusi | EFTA osallistuu | Ehdokasmaat osallistuvat | Rahoitusnäkymien otsake |Ei-pakoll. | Jaksotetut määrärahat | EI | EI | EI | 1A |4. OIKEUSPERUSTAPerussopimuksen 352 artiklan 1 kohta ja 175 artikla5. KUVAUS JA PERUSTELUT5.1. Unionin tuen tarve5.1.1. Toiminnan tavoitteetRohkaistaan yhteyksiä, vuoropuhelua ja sovintoa tasavaltalaisten ja unionistien välillä koko Irlannissa sekä edistetään molempien yhteiskuntaryhmien taloudellista ja sosiaalista kehitystä.5.1.2. Toimenpiteen perustelutEuroopan unioni, joka toteaa rahaston tavoitteiden vastaavan unionin omia tavoitteita, on vuodesta 1989 myöntänyt varoja rahastoon rauhanprosessin tueksi. Tähän mennessä EU on myöntänyt rahastoon 289 miljoonaa euroa.Brysselissä 15. ja 16. joulukuuta 2005 kokoontunut Eurooppa-neuvosto kehotti komissiota toteuttamaan tarvittavat toimenpiteet, joiden tarkoituksena on jatkaa EU:n tukea rahastolle sen siirtyessä tärkeään viimeiseen vaiheeseen, joka päättyy vuonna 2010, jolloin rahasto pyytää viimeistä kertaa rahoitusta lahjoittajiltaan.Rahoituksen jatkaminen vielä neljällä vuodella Irlannin kansainvälisen rahaston lakkauttamiseen asti on selvä osoitus EU:n tuesta Pohjois-Irlannin rauhankehitykselle.5.2. Suunnitellut toimet ja unionin rahoitustukea koskevat yksityiskohtaiset säännöt-  Rohkaistaan yhteyksiä, vuoropuhelua ja sovintoa tasavaltalaisten ja unionistien välillä koko Irlannissa sekä edistetään molempien yhteiskuntaryhmien taloudellista ja sosiaalista kehitystä.-  Rahasto toimii pääasiassa Pohjois-Irlannissa ja Irlannin rajaseutualueilla, ja sen toimet kohdistetaan tiettyihin epäedullisessa asemassa oleviin alueisiin.-  Yksityiskohtainen selvitys rahaston toiminnasta esitetään 12. lokakuuta 2006 annetussa komission kertomuksessa KOM(2006) 563.5.3. Rahoituksen toteuttamistavatHallinnointi yhteistyössä kansainvälisten järjestöjen kanssa.Jollei rahaston rahoitustarpeen arvioinnista muuta johdu, vuosittainen rahoitustuki maksetaan yleensä erissä seuraavasti: ensimmäinen 40 prosentin suuruinen ennakko maksetaan, kun komissio on saanut rahaston hallintoneuvoston puheenjohtajan allekirjoittaman sitoumuksen neuvoston asetuksen noudattamisesta, toinen 40 prosentin suuruinen ennakko maksetaan tästä kuuden kuukauden kuluttua, ja loput 20 prosenttia maksetaan, kun komissio on vastaanottanut ja hyväksynyt rahaston vuosittaisen toimintakertomuksen ja kyseisen tilikauden tarkastetun tilinpäätöksen.6. RAHOITUSVAIKUTUKSET6.1. Kokonaisrahoitusvaikutus, B-osa (koko ohjelmakausi)6.1.1. RahoitustukiMaksusitoumusmäärärahat (milj. euroa kolmen desimaalin tarkkuudella)Jakautuminen | [Vuosi n] 2007 | [n+1] 2008 | [n+2] 2009 | [n+3] 2010 | [n+4] | [n+5 ja myöh. vuodet] | Yht. |Toimi 1 | 15 | 15 | 15 | 15 | 60 |Toimi 2 |jne. |YHTEENSÄ | 15 | 15 | 15 | 15 | 60 |6.1.2. Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat)Ei sovelleta.6.2. Toimenpidekohtainen kustannuslaskelma, B-osa (koko ohjelmakausi)Ei sovelleta.7. VAIKUTUKSET HENKILÖSTÖÖN JA HALLINTOMENOIHIN7.1. Vaikutukset henkilöresursseihinLaji | Toiminnan hallinnointiin tarvittava nykyinen ja/tai uusi henkilöstö | Yht. | Toimintaan liittyvien tehtävien kuvaus |Vakinaisten toimien määrä | Väliaikaisten toimien määrä |Virkamiehet tai väliaikaiset toimi- henkilöt | A B C | 0,2 0,1 | 0,2 0,1 | Tarkempi tehtävänkuvaus esitetään tarvittaessa liitteenä. |Muu henkilöstö |Yhteensä | 0,3 | 0,3 |7.2. Henkilöstön taloudellinen kokonaisvaikutusLaji | Määrä (euroina) | Laskentamenetelmä* |Virkamiehet Väliaikaiset toimihenkilöt | 32 400 | 0,3 * 108 000 euroa |Muu henkilöstö (budjettikohta ilmoitettava) |Yhteensä | 32 400 |Henkilöstö- ja hallintoresurssien tarve katetaan osuudesta, joka voidaan myöntää hallinnoivalle pääosastolle vuotuisessa määrärahojen myöntämismenettelyssä ottaen huomioon budjettirajoitukset.7.3. Muut toiminnasta johtuvat hallintomenotBudjettikohta (numero ja nimi) | Määrä euroina | Laskentamenetelmä |Kokonaismääräraha (osasto A7) A0701 – Virkamatkat A07030 – Kokoukset A07031 – Pakolliset komiteat A07032 – Ei-pakolliset komiteat A07040 – Konferenssit A0705 – Selvitykset ja kuulemiset Muut menot (eriteltävä) Tilintarkastus | 8 000 1 600 | 800 euroa * 10 vuosittain (keskimäärin viisi kahden päivän virkamatkaa) 800 euroa * 2 vuosittain |Tietojärjestelmät (A-5001/A-4300) |Muut menot, A-osa (eriteltävä) |Yhteensä | 9 600 |Määrät vastaavat 12 kuukauden kokonaismenoja.I Yhteensä vuodessa (7.2 + 7.3) II Toiminnan kesto III Toiminnan kokonaiskustannukset (I x II) | 42 000 euroa 4 vuotta 168 000 euroa |8. SEURANTA JA ARVIOINTI8.1. SeurantamenettelyKomissio seuraa rahaston toimintaa siten, että rahaston hallintoneuvostossa on jatkuvasti läsnä komission tarkkailija. Komissiolle toimitetaan myös rahaston neuvoa-antavan komitean kokousasiakirjat. Lisäksi rahastotoimia valvovat aluepolitiikan pääosaston tilintarkastus- ja valvontayksiköt. Tulosindikaattoreina ovat rahaston hyväksymien hankkeiden määrä ja arvo.Irlannin kansainvälinen rahasto esittää joka vuosi komissiolle vuosittaisen tilinpäätöksen ja toimintakertomuksen, jotka komission on hyväksyttävä ennen kuin rahaston rahoittamista voidaan jatkaa. Rahastolle suoritettavien maksujen toinen edellytys on komission tekemä arvio rahaston rahoitustarpeesta kunkin maksun maksuajankohtana rahaston käteistaseen perusteella.Koska rahasto lakkautetaan vuonna 2010, sitä on pyydetty toimittamaan komissiolle rahaston toiminnan päättämistä koskeva strategia. Sen jälkeen rahastolle suoritetaan maksut sillä edellytyksellä, että komissio hyväksyy päättämisstrategian. Komissio hyväksyi strategian syyskuussa 2009. Toiminnan päättämistä koskevassa paketissa rahasto toimittaa lisäksi kaikki tiedot, joita komissio tarvitsee voidakseen arvioida avun täytäntöönpanoa ja tavoitteiden toteutumista.8.2. ArviointiRahaston toimia arvioidaan 12. lokakuuta 2006 annetussa komission kertomuksessa KOM(2006) 563.9. PETOSTENTORJUNTAKomissio on edustettuna rahaston hallintoneuvostossa, ja viimeinen vuotuinen rahoituserä maksetaan vasta sen jälkeen, kun rahaston vuosikertomus ja tarkastetut tilit on vastaanotettu ja hyväksytty. Lisäksi rahastotoimia valvovat aluepolitiikan pääosaston tilintarkastus- ja valvontayksiköt.[1] EUVL 30, 3.2.2005, s. 1–3.[2] EUVL L 409, 30.12.2006, s. 86.[3] Asia C-166/07.[4] Ison-Britannian ja Pohjois-Irlannin yhdistyneen kuningaskunnan sekä Irlannin hallitusten välinen sopimus, tehty 18. syyskuuta 1986 (sellaisena kuin se on viimeksi muutettuna 10. lokakuuta 2000); UK Treaty Series N°58 (1987) Cm 266 / Republic of Ireland N°1 (1986) Cmnd 9908.[5] EUVL 30, 3.2.2005, s. 1–3.[6] KOM(2006) 563, 12.10. 2006.[7] EUVL C […].[8] EUVL C […].[9] EUVL C […].[10] EUVL L 30, 3.2.2005, s. 1.[11] EYVL L 161, 26.6.1999, s. 1.[12] EUVL L 210, 31.7.2006, s. 25.[13] EUVL C 139, 14.6.2006, s. 1.[14] EUVL L 409, 30.12.2006, s. 86.[15] Ei vielä julkaistu.